钦定古今图书集成/明伦汇编/闺媛典/第335卷 > 邢简妻陈氏
## 钦定古今图书集成/明伦汇编/闺媛典/第335卷 > 邢简妻陈氏

按《辽史列女传》：邢简妻陈氏，营州人。父陉，五代时累
官司徒。陈氏甫笄，涉通经义，凡览诗赋辄能诵，尤好
吟咏，时以女“‘秀才’名之。年二十，归于简。有六子，陈氏
亲教以经。后二子抱朴、抱质，皆以贤位宰相。统和十
三年卒。睿智皇后闻之嗟悼，赠鲁国夫人。”

===耶律氏===按《辽史列女传》：“耶律氏，太师适鲁之妹，小字常哥。幼
爽秀，有成人风。及长，操行修洁，自誓不嫁。能诗文，不
苟作。读通历，见前人得失，历能品藻。咸雍间，作文以
述时政，其略曰：‘君以民为体，民以君为心。人主当任
忠贤，人臣当去比周，则政化平，阴阳顺。欲怀远，则崇
恩尚德，欲强国，则轻徭薄赋。四端五典，为治教之本，
六府三事，实生民之命。淫侈可以为戒，勤俭可以为
师。错枉则人不敢诈，显忠则人不敢欺。勿泥空门，崇
饰土木；勿事边鄙，妄废金帛。满当思溢，安必虑危。刑
罚当罪，则民劝善；不宝远物，则贤者至。建万世磐石
之业，制诸部强横之心。欲率下则先正身，欲治远则
始朝廷’。”上称善。时枢密耶律乙辛爱其才，屡求诗，常
哥遗以回文，乙辛知其讽己，衔之。太康三年，皇太子
坐事，乙辛诬以罪按无迹，获免。会见适鲁，谪镇州，常
哥与俱。尝布衣蔬食，人问曰：“何自苦如此？”对曰：“皇储
无罪遭废，我辈岂可美食安寝！”及太子被害，不胜哀
痛。年七十，卒于家。